 11 መጋቢት 2019 ምንጪ ስእሊ, Jonathan Druion መግለጺ ስእሊ, ዓይነት ናይታ ብሰንበት ዝተሓምሸሸት ቦይንግ 737 Max-8 ነፋሪት እቲ ትማሊ ንነፋሪት መንገዲ ኣየር ኢትዮጵያ ዘጋጠመ ዘሕዝን ፍጻመ ነታ ዝወደቐት ቦይንግ ዝዓይነት ሓዳስ ነፋሪት ከጋጥም ኣብ ውሽጢ ሓሙሽተ ኣዋርሕ ንኻልኣይ እዋንዩ እታ ቦይንግ 737 ማክስ-8 ዝዓይነታ ነፋሪት ኣብ 2017 እያ ኣብ ንግዳዊ ስራሕ ተዋፊራ ኣብ ጥቅምቲ 2018 ሓንቲ 737 ማክስ ናይ መንገዲ ኣየር ላዮን ሓጺር እዋን ካብ ከተማ ጃካርታ - ኢንዶኔዢያ ድሕሪ ምብጋሳ ወዲቓ ምስተሓምሸሸት 189 ሰባት ሞይቶም እታ ነፋሪት ናይ ሰለስተ ኣዋርሕ ዕድመ ጥራይዩ ነይርዋ እዛ ናይ በረራ ቁጽሪ ET302 ዝነበራ ነፋሪት መንገዲ ኣየር ኢትዮጵያውን ሒደት ደቓይቕ ድሕሪ ምብራራያ ወዲቓ ብመሰረት መረደእታ ናይተን ነፈርቲ ዝከታተላ መርበባት ሓበሬታ እታ ነፋሪት ኣብ ወርሒ ጥቅምቲ 2018 እያ ፈላማይ በረራ ኣካይዳ ፍሉይነት ናይዛ ነፋሪት ካብ ካልኦት ነፈርቲ ምስ ቀዳሞት ስርሓት ዓይነት ናታ ነፋሪት ኣነጻጺርካ ሞተረ ናይዛ ነፋሪት ቁሩብ ንቕድሚት ውጥም ዝበለዩ ምስ ክንፋ ኣነጻጺርካ ድማ ብርኽ ዝበለዩ እዚ ድማ ንሚዛን ናይ ምሕላው ዓቕማ ይጸልዎዩ ኢሉ ኣብ ጃካርታ ዝመደበሩ ተንታኒ ስነ-በረራ ኣቬሽን ጌሪ ሶየትማን ንቢቢሲ ኣብ ዝሃቦ ሓበሬታ ቻይና ብቦይንግ 737 Max 8 ዝግበሩ በረራታት ኣጊዳ 188 ተጓዓዝቲ ዝፀዓነት ነፋሪት ኣብ ባሕሪ ተሓምሺሻ ሃገራዊ ኮሚቴ ድሕነት መጓዓዝያ ናይ ኢንዶነዢያ ቁጽሪ በረራ 610 ናይ ላዮን ኣየር ካብ ሓደቶም እታ ነፋሪት ኣብ ሓደጋ እንተሃልያ ንኣብረርቲ ከጠንቅቑ ተባሂሎም ዝተዳለዉ ሓበርቲ ኩነታት ሰንሰርስ ግጉይ ሓበሬታተቐቢላ ኢሉ ነይሩ ዛጊት መርመራ ጠንቂቲ ሓደጋ ኣብ ሓደ መደምደምታ ኣይበጸሐን ዘሎ እቲ ሓባሪ ኩነታትን ሶፍትዌርን ናይዛ ነፋሪት ካብተን ቅድሜኣ ዝተሰርሓ 737 ዝዓይነተን ነፈርቲ ፍልይ ዝበለዩ ኣብረርቲ ግን ብዛዕባዚ ዝተገብረ ለውጢ ኣይተሓበሩን ሒደት መዓልታት ድሓሪቲ ንመንገዲ ኣየር ላዮን ዘጋጠመ ሓደጋ ቦይንግ ሰሌዳ ሓበሬታ ናብ መንገዲ ኣየራት ልኢኹ ተቖጻጻሪ ኣካል ስነ-በረራ ኣሜሪካ ኤፍ ኤ ኤ ድማ ብዛዕባዚ ኣንግል ኦፍ ኣታክ AOA ተባሂሉ ዝፍለጥ ሓባሪ ኩነታት ወይ ሰንሰር ናብ ኩለን መንገዲ ኣየራት ኣሜሪካ ህጹጽ መምርሒ ኣመሓላሊፉ እዚ ኩነታት ናይዚ ሓባሪ ኩነት ኣቓልቦ እንተዘይተገይርሉ እቶም ሰራሕተኛታት ነታ ነፋሪት ክቆጻጸርዋ ከሸግሮም ይኽእልዩ እዚ ድማ ነታ ነፋሪት ናብ ኣዝዩ ብርቱዕ ናይ ምንቋት ኩነታት ከምርሓን ብራኸ ኣልቲትዩድ ክትስእንን ምስ ብርኽ ዝበለ ቦታ ከም ትጋጮን ክገብራን ይኽእልዩ ኢሉ በዓል መዚ ፈደራል ስነ-በረራ እቲ ህጹጽ መምርሒ ናብ መንዩ ተሰዲዱ? 